लखनऊ। यूपी विधानसभा चुनाव जैसे जैसे करीब आ रहा है, वैसे-वैसे सभी राजनीतिक पार्टियां जीतने के लिए अपना पूरा दम लगा रही है। बीते कई दिनों से प्रदेश की मौजूदा सरकार सपा और कांग्रेस के बीच गठबंधन की अटकलें लगाई जा रहीं थीं। जिसके बाद अब काफी हद तक ये साफ हो गया है कि यूपी में 2017 विधानसभा चुनाव में समाजवादी पार्टी (सपा), कांग्रेस और राष्ट्रीय लोक दल (रालोद) साथ मिलकर चुनाव लड़ेंगें। हालांकि इसकी अभी पार्टी की तरफ से कोई घोषणा नहीं की गई है। लेकिन खबरों की मानें तो अगले हफ्ते तक ये ऐलान कर दिया जाएगा।